GLAND รูดหนัก 16% คาดเจอ Take profit หลังราคาหุ้นพุ่งทำนิวไฮก่อนหน้านี้
GLAND รูดหนัก 16% คาดเจอ Take profit หลังราคาหุ้นพุ่งทำนิวไฮก่อนหน้านี้ โดยปิดตลาดวันนี้อยู่ที่ระดับ 2.26 บาท ลดลง 0.44 บาท หรือ 16.30% สูงสุดที่ระดับ 2.78 บาท ต่ำสุดที่ระดับ 2.14 บาท มูลค่าซื้อขาย 203.45 ล้านบาท
18 เม.ย. 2561

ผู้สื่อข่าวรายงานว่า ราคาหุ้น บริษัท แกรนด์ คาแนล แลนด์ จำกัด (มหาชน) หรือ GLAND ปิดตลาดวันนี้อยู่ที่ระดับ 2.26 บาท ลดลง 0.44 บาท หรือ 16.30% สูงสุดที่ระดับ 2.78 บาท ต่ำสุดที่ระดับ 2.14 บาท มูลค่าซื้อขาย 203.45 ล้านบาท

ด้านนักวิเคราะห์ บล.ดีบีเอส วิคเคอร์ส ระบุในบทวิเคราะห์ว่า ภาพรวมตลาดหุ้นไทยวานนี้ (17 เม.ย.61) รับรู้ประเด็นเรื่องจีนส่งสัญญาณประนีประนอมไปตั้งแต่วันก่อน ทำให้ระดับการปรับตัวขึ้นของตลาดหุ้นไทยตามตลาดหุ้นสหรัฐฯมีแนวโน้มลดลง และที่บริเวณ 1,760 จุด ยังถือเป็นระดับที่มีนัยสำคัญต้องยืนเหนือได้ต่อเนื่องจะยกเลิกสัญญาณลบ
สำหรับการ Scan หุ้นเทคนิคดีพบว่า หุ้นเข้ามาใหม่เป็น TISCO, TASCO, QH, DELTA, COM7, NETBAY, BTS ส่วนหุ้นที่ยังคงอยู่ใน List เป็น GLOBAL, KTC, PTT, BH, BCH หุ้นที่หลุด List ได้แก่ PTTGC และหุ้นที่อยู่ในพื้นที่หาจังหวะ Take profit คือ AMATA, ERW, GLAND, BEM
อนึ่งราคาหุ้น GLAND ในช่วงก่อนหน้านี้ได้ปรับตัวขึ้นไปอย่างต่อเนื่องตั้งแต่ราคาหุ้นยืนที่ระดับ 1.78 เมื่อวันที่ 21 ก.พ. 61 และไต่ระดับขึ้นไปปิดสูงสุดที่ระดับ 2.98 เมื่อวันที่ 12 เม.ย. 61 จึงคาดว่าเป็นปัจจัยที่ส่งผลให้นักลงทุนมีการเทขายหุ้นออกมาหลังราคาหุ้นปรับตัวขึ้นแรงในช่วงก่อนหน้านี้